laion/Wikipedia-Exotic huggingface dataset:
স্মিতা বক্সী

স্মিতা বক্সী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় জোড়াসাঁকো বিধানসভা কেন্দ্রের বিধায়ক হিসেবে দায়িত্ব পালন করেছেন। "General Elections, India, 2011, to the Legislative Assembly of West Bengal" (পিডিএফ)। Constituency-wise Data, AC No। Election Commission। ৪ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১৫।  "West Bengal Assembly Election 2011"। Jorasanko। Empowering India। ১৩ মে ২০১২ তারিখে মূল থেকে আর্কাইভ করা। সংগ্রহের তারিখ ১ মে ২০১১।  "Jorasanko Assembly Election Results 2016, Winning MLA List, Constituency Map"। Mapsofindia.com। ২০১৬-০৫-২০। সংগ্রহের তারিখ ২০১৬-১২-২৪।  "Live: Jorasanko Election Result 2016, Leading Candidate, Previous Winner, Jorasanko MLA, West-bengal"। NDTV.com। সংগ্রহের তারিখ ২০১৬-১২-২৪।
বাসুদেব বর্মন

বাসুদেব বর্মন (৫ অক্টোবর ১৯৩৫) চতুর্দশ লোকসভায় মথুরাপুর লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন। বাসুদেব বর্মন ১৯৩৫ সালের ৫ অক্টোবর জন্মগ্রহণ করেন। তিনি কলকাতা বিশ্ববিদ্যালয় থেকে ফলিত রসায়নে স্নাতকোত্তর শিক্ষা সম্পন্ন করেন। তিনি কলকাতা বিশ্ববিদ্যালয়ের কেমিকৌশল বিভাগে এনার্জি টেকনোলজি বিষয়ে পড়াতেন। এছাড়া, কল্যাণী বিশ্ববিদ্যালয়ের উপাচার্য হিসেবেও দায়িত্ব পালন করেছেন তিনি। বাসুদেব বর্মন ২০০৪ সালে মথুরাপুর থেকে লোকসভার সদস্য হিসেবে নির্বাচিত হয়েছিলেন। পঞ্চদশ লোকসভা নির্বাচনে তিনি রানাঘাট লোকসভা কেন্দ্র থেকে নির্বাচন করে পরাজিত হন তিনি। "General Elections, 2004 - Constituency Wise Detailed Results" (পিডিএফ)। West Bengal। Election Commission of India। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ মে ২০১৪।  "General Elections, 2009 - Constituency Wise Detailed Results" (পিডিএফ)। West Bengal। Election Commission of India। ২ আগস্ট ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ মে ২০১৪।  লোকসভা ওয়েবসাইটে বাসুদেব বর্মনের জীবনী
প্রিয়ামণি

প্রিয়া বসুদেব মণি আইয়ার (জন্ম: ৪ জুন ১৯৮৪), যিনি পেশাগতভাবে প্রিয়ামণি (হিন্দি: प्रियामणि) নামে পরিচিত, হলেন একজন ভারতীয় চলচ্চিত্র অভিনেত্রী ও সাবেক মডেল। তিনি কন্নড়, মালয়ালম, তামিল, তেলুগু, ও হিন্দি ভাষার চলচ্চিত্রে অভিনয় করে থাকেন। তিনি একটি জাতীয় চলচ্চিত্র পুরস্কার ও দক্ষিণ ভারতের তিনটি ভিন্ন ভাষায় অভিনয় করে তিনটি ফিল্মফেয়ার পুরস্কার দক্ষিণ অর্জন করেন। বেঙ্গালুরুতে জন্ম ও বেড়ে ওঠা প্রিয়ামণি চলচ্চিত্রে আগমনের আগে মডেল হিসেবে কাজ করেছেন। ২০০২ সালে তেলুগু চলচ্চিত্র এভারে এতাগাদু-এ মুখ্য চরিত্রে অভিনয়ের মধ্য দিয়ে তার চলচ্চিত্রে অভিষেক ঘটে। ২০০৩ সালে মুক্তিপ্রাপ্ত ছবিটি বক্স অফিসে ব্যর্থ হয়। তিনি তামিল ভাষার প্রণয়মূলক নাট্যধর্মী পারুথিভিরান (২০০৭) চলচ্চিত্রে গ্রাম্য তরুণী মুত্থাজগু চরিত্রে অভিনয় করে খ্যাতি অর্জন করেন এবং শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার ও ফিল্মফেয়ার পুরস্কার দক্ষিণ অর্জন করেন। একই বছর এস এস রাজামৌলির তেলুগু ভাষার কল্পনাধর্মী মারপিট হাস্যরসাত্মক যমাদোঙ্গা চলচ্চিত্রে অভিনয় করে বাণিজ্যিক সফলতা অর্জন করেন। ২০০৮ সালে তিনি মালয়ালম প্রণয়ধর্মী তিরাক্কাথা ছবিতে মালবিকা চরিত্রে অভিনয় করে সমাদৃত হন এবং শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার অর্জন করনে। পরের বছর প্রণয়ধর্মী হাস্যরসাত্মক রাম চলচ্চিত্র দিয়ে তার কন্নড় চলচ্চিত্রে আত্মপ্রকাশ ঘটে, ছবিটি সমালোচনামূলক ও বাণিজ্যিকভাবে সফল হয়। প্রিয়ামণির তামিল ও হিন্দি চলচ্চিত্রে অভিষেক ঘটে যথাক্রমে মণি রত্নমের রাবন ও রাবনন চলচ্চিত্র দিয়ে। ২০১২ সালে থাই চলচ্চিত্র অ্যালোন অবলম্বনে নির্মিত চারুলতা ছবিতে যমজ চরিত্রে অভিনয় করে তিনি সমাদৃত হন এবং তার তৃতীয় ফিল্মফেয়ার পুরস্কার অর্জন করেন। তিনি পরবর্তী কালে তেলুগু ভাষার লোমহর্ষক চলচ্চিত্র মানা ওরি রামায়ানম (২০১৬) চলচ্চিত্রে অভিনয় করে সফলতা অর্জন করেন এবং শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। জেমস, অনু (৪ জুন ২০১৫)। "Happy Birthday Priyamani: Celebs Wish 'D4 Dance' Judge on her Special Day"। International Business Times (ইংরেজি ভাষায়)। সংগ্রহের তারিখ ২০ মে ২০১৯।  "Birthday Exclusive: Priyamani"। ডেকান ক্রনিকল (ইংরেজি ভাষায়)। ২১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২০ মে ২০১৯।  উইকিমিডিয়া কমন্সে প্রিয়ামণি সংক্রান্ত মিডিয়া রয়েছে। ইন্টারনেট মুভি ডেটাবেজে প্রিয়ামণি  (ইংরেজি)
বিজয় চন্দ্র বর্মন

বিজয় চন্দ্র বর্মন হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ষোড়শ লোকসভায় জলপাইগুড়ি লোকসভা কেন্দ্রের লোকসভা সদস্য হিসেবে দায়িত্ব পালন করেছেন। ২০১৯ সালের ভারতের লোকসভা নির্বাচনে তাকে পুনরায় জলপাইগুড়ি বিধানসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি জয়ন্ত কুমার রায়ের নিকট পরাজিত হন। "Constituencywise-All Candidates"। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ১৭ মে ২০১৪।  "General Elections 2014 - Constituency Wise Detailed Results" (পিডিএফ)। West Bengal। Election Commission of India। ২৩ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুন ২০১৬।  "Mamata releases TMC list for all 42 WB seats; alleges attempt to bribe voters"। The Economic Times। ১২ মার্চ ২০১৯। সংগ্রহের তারিখ ১৭ মার্চ ২০১৯।  "ভারতে সাধারণ নির্বাচন ২০১৯-এর ফলাফল"। বিবিসি বাংলা। সংগ্রহের তারিখ ২৯ মে ২০১৯।
সারিকা

সারিকা ঠাকুর (জন্ম: ৫ ডিসেম্বর ১৯৬০), যিনি পেশাগতভাবে সারিকা নামে পরিচিত, হলেন একজন ভারতীয় অভিনেত্রী। অভিনয়ের পাশাপাশি তিনি একজন পোশাক নকশাবিদ, শব্দ পরিকল্পনাকারী এবং রাজ কমল ফিল্ম ইন্টারন্যাশনালের অধীনে সহযোগী পরিচালকের দায়িত্ব পালন করেন। তিনি ১৯৯৯ সালে তামিল ভাষার হে রাম চলচ্চিত্রের পোশাক পরিকল্পনার জন্য শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার এবং ২০০৫ সালে ইংরেজি ভাষার পারজানিয়া চলচ্চিত্রে অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি অভিনেতা কামাল হাসানের স্ত্রী এবং অভিনেত্রী ভগ্নিদ্বয় শ্রুতি ও অক্ষরা হাসানের মাতা। সারিকা ১৯৬০ সালের ৫ই ডিসেম্বর নতুন দিল্লিতে এক মারাঠি ও হিমাচলি পরিবারে জন্মগ্রহণ করেন। তিনি যখন খুবই ছোট তখন তার পিতা তাদের ত্যাগ করে চলে যান। তখন থেকে তিনি তার পরিবারে ভরণপোষণের দায়িত্ব পালন করেন। তিনি বিদ্যালয়ে গমন করেননি। সারিকা মাত্র চার বছর বয়সে শিশুশিল্পী হিসেবে অভিনয় শুরু করেন। শিশুশিল্পী হিসেবে তার সবচেয়ে উল্লেখযোগ্য কাজ ছিল ১৯৬৭ সালে সুপারহিট সঙ্গীতধর্মী চলচ্চিত্র হামরাজ, এতে তিনি বিমি অভিনীত চরিত্রের কন্যার ভূমিকায় অভিনয় করেন। প্রাপ্ত বয়স্ক অভিনেত্রী হিসেবে তার প্রথম চলচ্চিত্র ছিল রাজশ্রী প্রডাকশন্সের গীত গাথা চল, এতে তার বিপরীতে ছিলেন শচীন। তিনি ১৯৯৯ সালের তামিল ভাষার হে রাম চলচ্চিত্রের পোশাক পরিকল্পনার জন্য শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার লাভ করেন। ২০০৫ সালে ইংরেজি ভাষার পারজানিয়া চলচ্চিত্রে একজন জরথ্রুষ্ঠ ধর্মাবলম্বী নারী চরিত্রে অভিনয় করেন, যার সন্তান ২০০২ সালে ভারতের দাঙ্গায় মারা যায়। এই কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। অভিনেতা কামাল হাসানের সাথে তার প্রেমের সম্পর্কের ফলে ১৯৮৬ সালে তাদের প্রথম সন্তান শ্রুতি হাসান জন্মগ্রহণ করে; ১৯৮৮ সালে তারা দু'জন বিবাহবন্ধনে আবদ্ধ হন। ১৯৯১ সালে তাদের দ্বিতীয় সন্তান অক্ষরা হাসানের জন্ম হয়। ২০০১ সালে তারা আলাদা হয়ে যান, তবে তারা এখনো একে অপরের প্রতি বন্ধুপ্রতিম। ১৯৯৯: শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার - হে রাম ২০০৫: শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার - পারজানিয়া বিগ স্টার সামাজিক কাজে সবচেয়ে বিনোদনপ্রদানকারী অভিনয়শিল্পী - নারী "Celebs with dark past"। দ্য টাইমস অব ইন্ডিয়া (ইংরেজি ভাষায়)। ১১ এপ্রিল ২০১৩। সংগ্রহের তারিখ ২০ মে ২০১৯।  "I get devastated at the idea of marriage: Shruti Haasan"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ২০ মে ২০১৯।  উইকিমিডিয়া কমন্সে সারিকা সংক্রান্ত মিডিয়া রয়েছে। ইন্টারনেট মুভি ডেটাবেজে সারিকা  (ইংরেজি)
অনিল ঘড়াই

কথাশিল্পী অনিল ঘড়াই (১ নভেম্বর, ১৯৫৭—২৩ নভেম্বর, ২০১৪) ছিলেন পশ্চিমবঙ্গের একজন বাঙ্গালী সাহিত্যিক। বাংলা সাহিত্যে তার অবস্থান অনন্য। দলিত ও প্রান্তিক মানুষদের নিয়ে সাহিত্যচর্চার সুবাদে তাকে অন্ত্যজ জীবনের রূপকার বলা হয়ে থাকে। অনিল ঘড়াইয়ের জন্ম ১৯৫৭ সালের ১ নভেম্বর পূর্ব মেদিনীপুর জেলার রুক্মিণীপুর গ্রামে। পিতা অভিমন্যু ঘড়াই ও মাতা তিলোত্তমা ঘড়াই। অনিলের শৈশব, কৈশোর ও যৌবনের অনেকটা সময় কেটেছে নদিয়া জেলার কালিগঞ্জে। অনিল ঘড়াই পড়াশোনা করেছিলেন টেলি-কমিউনিকেশন ইঞ্জিনিয়ারিংয়ে। কৃষ্ণনগর কলেজ থেকে তিনি ইলেকট্রিক্যাল ইঞ্জিনিয়ারিংয়ে ডিপ্লোমা করেন। মাত্র ২৭ বছর বয়সে ১৯৮৪ সালে তিনি চক্রধরপুরে রেলের ইঞ্জিনিয়ার পদে যোগদান করেন। ১৯৮৫ সালে তিনি খড়গপুর রেলবিভাগে বদলি হন। দক্ষিণ-পূর্ব রেলওয়েতে আধিকারিক হিসেবে চাকরি করতেন। চাকরিসূত্রে চক্রধরপুর ও পরে খড়গপুরে বসবাস করতেন। ২৫ বছর বয়সে প্রকাশিত প্রথম গল্পগ্রন্থ কাক এবং ৩২ বছর বয়সে প্রকাশিত প্রথম উপন্যাস নুনবাড়ি দিয়েই তার স্বতন্ত্র যাত্রা শুরু হয়। তার গল্প, উপন্যাস ও কবিতা মিলিয়ে গ্রন্থের সংখ্যা ৭০-৮০ - এর মতো।ঔপন্যাসিক ও গল্পকার পরিচয়ের আড়ালে তিনি ছিলেন আসলে অসাধারণ এক আত্মভোলা কবি। নদিয়া ও মেদিনীপুরের গ্রামীণ মানুষ ও তাদের কথ্যভাষা যেমন উঠে এসেছে তার রচনায়, তেমনি চক্রধরপুরে বসবাস করার সুবাদে সিংভূম অঞ্চলের কথ্যভাষাসহ সেখানকার মানুষের জীবনের ছবি পাওয়া যায় তার সাহিত্যে। ১৯৯০ সালে তার প্রথম ছোটগল্প প্রকাশ হয় দেশ (পত্রিকা)-তে। উপন্যাস নুনবাড়ি (১৯৮৯) বনবাসী (১৯৯০) মুকুলের গন্ধ (১৯৯৩) তরঙ্গলতা (১৯৯৩) বোবাযুদ্ধ (১৯৯৩) বক্ররেখা (১৯৯৪) পবন (১৯৯৪) কাননে কুসুমকলি (১৯৯৪) ধর্মের কল (১৯৯৫) মেঘ জীবনের তৃষ্ণা (১৯৯৬) কালের পুতুল (১৯৯৬) দৌড়বোগাড়ার উপাখ্যান (১৯৯৭) খেলাঘর (১৯৯৮) জন্মদাগ (১৯৯৯) বিপরীত যুদ্ধের মহড়া (২০০০) নীল দুঃখের ছবি (২০০১) পাতা ওড়ার দিন (২০০২) সামনে সাগর (২০০৩) অনন্ত দ্রাঘিমা (২০০৯) গল্পগ্রন্থ কাক (১৯৮২) পরীযান (১৯৮৫) আগুন (১৯৮৭) জ্ঞানবৃক্ষের ফল (১৯৮৮) কটাশ (১৯৯০) তিন ভুবনের গল্প (১৯৯০) জার্মানের মা (১৯৯১) ভারতবর্ষ (১৯৯২) গর্ভ দাও (১৯৯৩) কামকুঠিয়া (১৯৯৬) আকাশ মাটির খেলা (১৯৯৭) লু (১৯৯৭) গোদানা (১৯৯৮) স্বপ্নের খরাপাখি (১৯৯৮) অক্ষরমালা (১৯৯৮) শ্বেতপদ্ম (১৯৯৮) সর্বভারতীয় সংস্কৃতি পুরস্কার (১৯৯৪) মাইকেল মধুসূদন স্মৃতি পুরস্কার (১৯৯৪) তারাশঙ্কর স্মৃতি পুরস্কার (২০০১) সোমেন চন্দ স্মৃতি পুরস্কার (২০০২) বঙ্কিম পুরস্কার (২০১০) উইকিউক্তিতে অনিল ঘড়াই সম্পর্কিত উক্তির সংকলন রয়েছে। M. Prabha (২০০০)। The waffle of the toffs: a sociocultural critique of Indian writing in English। Oxford & IBH। পৃষ্ঠা 54। আইএসবিএন 978-81-204-1359-7। সংগ্রহের তারিখ ৩ জানুয়ারি ২০১১।  প্রয়াত সাহিত্যিক অনিল ঘড়াই Saheli Mitra (২৮ নভেম্বর ২০০৩)। "Speaking in Many Voices"। The Telegraph (Kolkata)। সংগ্রহের তারিখ ৩ জানুয়ারি ২০১১।  কথা ও কাহিনির মধ্যে ভূমিতেই বিলগ্ন ছিলেন তিনি, আজীবন "Anil Ghorai"। ২ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২১।  কথা ও কাহিনির মধ্যে ভূমিতেই বিলগ্ন ছিলেন তিনি, আজীবন "অনিল ঘড়াই আর নেই"। ২ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২১।
রণেন বর্মন

রণেন বর্মন হলেন একজন ভারতীয় রাজনীতিবিদ, যিনি বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি ১৯৯৬ সাল থেকে ২০০৯ সাল পর্যন্ত লোকসভায় বালুরঘাট লোকসভা কেন্দ্রের লোকসভা সদস্য হিসেবে দায়িত্ব পালন করেছেন। "General Elections, 1996 - Constituency Wise Detailed Results" (পিডিএফ)। West Bengal। Election Commission of India। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মে ২০১৪।  "General Elections, 1998 - Constituency Wise Detailed Results" (পিডিএফ)। West Bengal। Election Commission of India। জুলাই ১৮, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মে ২০১৪।  "General Elections, 1999 - Constituency Wise Detailed Results" (পিডিএফ)। West Bengal। Election Commission of India। জুলাই ১৮, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মে ২০১৪।  "General Elections, 2004 - Constituency Wise Detailed Results" (পিডিএফ)। West Bengal। Election Commission of India। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মে ২০১৪।
জ্যোতির্ময় বসু

জ্যোতির্ময় বসু (১৯২০-১৯৮২) একজন ভারতীয় রাজনীতিবিদ ছিলেন, যিনি সিপিআইএমের রাজনীতির সাথে যুক্ত ছিলেন। তিনি ১৯৬৭ সাল থেকে মৃত্যুর আগ পর্যন্ত লোকসভায় ডায়মন্ড হারবার লোকসভা কেন্দ্রের লোকসভা সদস্য হিসেবে দায়িত্ব পালন করেছেন। Ananth V. Krishna (২০১১)। India Since Independence: Making Sense Of Indian Politics। First Impressions। আইএসবিএন 813173465X।  "General Elections, India, 1967 - Constituency Wise Detailed Results" (পিডিএফ)। West Bengal। Election Commission। সংগ্রহের তারিখ ২৫ মে ২০১৪।  "General Elections, India, 1971 - Constituency Wise Detailed Results" (পিডিএফ)। West Bengal। Election Commission। সংগ্রহের তারিখ ২৫ মে ২০১৪।  "General Elections, 1977 - Constituency Wise Detailed Results" (পিডিএফ)। West Bengal। Election Commission of India। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ মে ২০১৪।  "General Elections, 1980 - Constituency Wise Detailed Results" (পিডিএফ)। West Bengal। Election Commission of India। ১৮ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ মে ২০১৪।
সনি মলোনি

ডেনিস অ্যান্ড্রু রবার্ট সনি মলোনি (ইংরেজি: Sonny Moloney; জন্ম: ১১ আগস্ট, ১৯১০ - মৃত্যু: ১৫ জুলাই, ১৯৪২) ওতাগোর ডুনেডিনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, ক্যান্টারবারি ও ওয়েলিংটন দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন সনি মলোনি। ১৯২৭-২৮ মৌসুম থেকে ১৯৪০-৪১ মৌসুম পর্যন্ত প্রথম-শ্রেণীর ক্রিকেট জীবন চলমান ছিল সনি মলোনি’র। ১৯৩৫ থেকে ১৯৩৯ সাল পর্যন্ত নিউজিল্যান্ডের পক্ষে প্রতিনিধিত্বমূলক খেলায় অংশগ্রহণ করেছেন। মাঝারিসারিতে কিংবা ব্যাটিং উদ্বোধনে নামতেন তিনি। এছাড়াও, লেগ স্পিন বোলিংয়ে দক্ষ ছিলেন। ঘরোয়া ক্রিকেটে ওয়েলিংটনের নির্ভরযোগ্য ব্যাটসম্যান হিসেবে সবিশেষ পরিচিতি লাভ করেন। ১৯৩৮-৩৯ মৌসুমে স্যার জুলিয়েন কান ক্রিকেট দল নিয়ে নিউজিল্যান্ড গমন করে। সফরকারী দলের বিপক্ষে তিনি নিউজিল্যান্ড একাদশ দলের নেতৃত্বে ছিলেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন সনি মলোনি। ১৯৩৭ সালে ইংল্যান্ড গমনকালে ঐ তিনটি টেস্ট খেলেছিলেন। ২৬ জুন, ১৯৩৭ তারিখে লর্ডসে স্বাগতিক ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৯৩৭ সালে ইংল্যান্ডে চলে আসেন ও প্রভূতঃ সফলতার স্বাক্ষর রাখেন। সর্বমোট তিন টেস্ট খেলার সুযোগ পেয়ে ২৬ গড়ে রান তুলেছিলেন সনি মলোনি। সকল প্রথম-শ্রেণীর খেলায় অংশ নিয়ে ৩৪.৮৩ গড়ে ১,৪৬৩ রান তুলেন। ফোকস্টোনে ইংরেজ একাদশের বিপক্ষে ব্যক্তিগত সর্বোচ্চ ১৪০ রানের ইনিংস খেলেছিলেন। ১৯৩৭ সালের মার্চ মাসে জি. ও. অ্যালেনের নেতৃত্বাধীন দলের বিপক্ষে ৬০ রান করেছিলেন। বোলার হিসেবে সবিশেষ সফলতা পেয়েছেন। ২৬.৬৮ গড়ে ৫৭ উইকেট পেয়েছেন। জন মলোনি ও মেরি অ্যান মলোনি দম্পতির সন্তান ছিলেন তিনি। ২০শ ব্যাটলিয়ন নিউজিল্যান্ড পদাতিক বিভাগে নিয়োজিত ছিলেন। দ্বিতীয় বিশ্বযুদ্ধে সক্রিয় অংশগ্রহণ করেন। যুদ্ধের এক পর্যায়ে আহত হলে যুদ্ধবন্দী হন। মিশরের এল আলামিন এলাকায় যুদ্ধবন্দী থাকাবস্থায় ১৫ জুলাই, ১৯৪২ তারিখে ৩২ বছর বয়সে সনি মলোনি’র জীবনাবসান ঘটে। "New Zealand v Sir J Cahn's XI 1938–39"। CricketArchive। সংগ্রহের তারিখ ৬ সেপ্টেম্বর ২০১৭। (সদস্যতা নেয়া প্রয়োজন (সাহায্য))।  "Lieutenant MOLONEY, DENIS ANDREW ROBERT"। Commonwealth War Graves Commission। সংগ্রহের তারিখ ২১ মে ২০১৯।  জর্জ ম্যাকাউলি নিউজিল্যান্ডীয় টেস্ট ক্রিকেটারদের তালিকা সামরিকবাহিনীতে অবস্থানকালীন নিহত ক্রিকেটারদের তালিকা উইকিমিডিয়া কমন্সে সনি মলোনি সংক্রান্ত মিডিয়া রয়েছে। ইএসপিএনক্রিকইনফোতে সনি মলোনি (ইংরেজি) ক্রিকেটআর্কাইভে সনি মলোনি (সদস্যতা প্রয়োজনীয়) (ইংরেজি) মিউজ.অকল্যান্ডমিউজিয়াম.কমে সনি মলোনি[স্থায়ীভাবে অকার্যকর সংযোগ]
বার্ট ইজ এভিল

বার্ট ইজ এভিল হল একটি প্যারোডি ওয়েবসাইট, যেটি ডিনো ইগ্নাসিও কর্তৃক ১৯৯৭ সালে প্রতিষ্ঠিত হয়। ওয়েবসাইটটি শিশুতোষ ধারাবাহিক সিসামি স্ট্রিট এর চরিত্র বার্টকে নিয়ে হাস্যরসাত্মক সম্পাদিত ছবি বানাত। ওয়েবসাইটটি ছবি সম্পাদনা করে অ্যাডলফ হিটলার, সাদ্দাম হোসেন, রবার্ট মুগাবে ও ওসামা বিন লাদেনের সাথে বার্টের উপস্থিতি প্রদর্শন করেছে। এছাড়া, জন এফ কেনেডি হত্যাকাণ্ড, ওকলাহোমা বোমা হামলার সময় বার্টের উপস্থিত থাকা সংক্রান্ত সম্পাদিত ছবি প্রকাশ করেছে। এছাড়াও, জনবেনেট রামজি হত্যাকাণ্ড ও সিরিয়াল কিলার জ্যাক দ্য রিপারের সাথে বার্টের যোগসূত্র থাকা সম্পর্কিত হাস্যরসাত্মক সম্পাদিত ছবি প্রকাশ করেছে। প্যারোডি ওয়েবসাইটটি এসবের মাধ্যমে হাস্যরসাত্মকভাবে প্রমাণ করেছিল যে, বার্ট কোনোমতেই নিষ্পাপ শিশুতোষ চরিত্র নয়। ১৯৯৮ সালে ওয়েবসাইটটি তৎকালীন সময়ের স্বল্পপরিচিত সন্ত্রাসী ওসামা বিন লাদেনের সাথে বার্টের হাস্যরসাত্মক সম্পাদিত ছবি প্রকাশ করেছিল। ছবিটিতে বার্ট ও ওসামা বিন লাদেনকে একসাথে পোজ দিতে দেখা গিয়েছিল। ২০০১ সালের অক্টোবরে বাংলাদেশের রাজধানী ঢাকায় ওসামা বিন লাদেনের সমর্থনে ও যুক্তরাষ্ট্রবিরোধী এক মিছিলে সেই ছবি ব্যবহৃত হতে দেখা গিয়েছিল। বিক্ষোভ মিছিলে এক বিক্ষোভকারী বিশাল কোলাজ স্টাইল পোস্টারওয়ালা ব্যানার ব্যবহার করেছিল, যেখানে বার্টের সাথে ওসামা বিন লাদেনের সেই ছবি ব্যবহৃত হয়েছিল। ঢাকার আজাদ প্রোডাকশনে এই ব্যানারটি নির্মিত হয়েছিল। সেখানকার উৎপাদন ব্যবস্থাপক ছবিটি ব্যবহার সম্পর্কে বলেছিলেন যে, তিনি ইন্টারনেট থেকে ছবিটি সংগ্রহ করেছেন। এই ঘটনার পরিপ্রেক্ষিতে, ওয়েবসাইট সংশ্লিষ্টদের মনে হয়েছিল যে, তাদের হাস্যরসাত্মক সম্পাদিত ছবিগুলো বাস্তবতার কাছাকাছি পৌঁছে গিয়েছে। ফলশ্রুতিতে, তারা ২০০১ সালে তাদের ওয়েবসাইট বন্ধের সিদ্ধান্ত নেন। "Clio Wired: The Future of the Past in the Digital Age"। সংগ্রহের তারিখ ২১ মে ২০১৯।  "Image of Bert with Adolf Hitler"। Web.archive.org। ১৯৯৮-০৪-১৯। এপ্রিল ১৯, ১৯৯৮ তারিখে মূল থেকে আর্কাইভ করা। সংগ্রহের তারিখ ২০১৪-০৫-০১।  Image of Bert at the JFK assassination Image of Bert with the Ramsey Family Image of Bert as Jack the Ripper Image of Bert with Osama bin Laden "Bad Company"। CBS News। সংগ্রহের তারিখ ২১ মে ২০১৯।  "Muppet' producers miffed over Bert-bin Laden image"। CNN। সংগ্রহের তারিখ ২১ মে ২০১৯।  "October 7-13; Osama Bert Laden"। New York Times। সংগ্রহের তারিখ ২১ মে ২০১৯।  "Bert in the frame with Bin Laden"। BBC। সংগ্রহের তারিখ ২১ মে ২০১৯।  "Oct 14, 2001 Archive.org copy of the original Bert is Evil"। Web.archive.org। ২০০১-১০-১৪। অক্টোবর ১৪, ২০০১ তারিখে মূল থেকে আর্কাইভ করা। সংগ্রহের তারিখ ২০১৪-০৫-০১।  Oct 31, 2001 Archive.org copy of the original Bert is Evil mirror
২০১৭–১৮ ওয়েস্ট ইন্ডিজ ক্রিকেট দলের জিম্বাবুয়ে সফর

ওয়েস্ট ইন্ডিজ ক্রিকেট দল দুইটি টেস্ট ক্রিকেট খেলার জন্য জিম্বাবুয়ে সফর করে, যা অক্টোবর থেকে নভেম্বর ২০১৭-এ অনুষ্ঠিত হয়। ওয়েস্ট ইন্ডিজ টসে জিতে ব্যাটিংয়ের সিদ্ধান্ত নেয়। প্রতি পক্ষের ১৫ জন খেলোয়াড় (১১ ব্যাটিং, ১১ ফিল্ডিং)। ওয়েস্ট ইন্ডিজ টসে জিতে ব্যাটিংয়ের সিদ্ধান্ত নেয়। সলোমন মিরে (জিম্বাবুয়ে) তার টেস্ট অভিষেক হতে। জিম্বাবুয়ে টসে জিতে ব্যাট করার সিদ্ধান্ত নেয়। বৃষ্টির কারণে প্রথম দিনেই ৬১ ওভার ১ বোলিং করা হয়েছিল। টেন্ডাই চিসোরো (জিম্বাবুয়ে) তার টেস্ট অভিষেক হয়। হ্যামিল্টন মাসাকাদজা (জিম্বাবুয়ে) জিম্বাবুয়ের হয়ে পঞ্চম ব্যাটসম্যান হয়েছিলেন টেস্টে ২০০০ রান। দেবেন্দ্র বিশু (ওয়েস্ট ইন্ডিজ) টেস্টে তার ১০০তম উইকেট নিয়েছেন। সিকান্দার রাজা (জিম্বাবুয়ে) টেস্টে নিজের প্রথম পাঁচ উইকেট শিকার করেছেন। শেন ডোরিচ (ওয়েস্ট ইন্ডিজ) টেস্টে তার প্রথম সেঞ্চুরি করেছিলেন। জেসন হোল্ডার ও শেন ডোরিচ তৈরী অষ্টম উইকেটের জন্য সর্বোচ্চ টেস্টে ওয়েস্ট ইন্ডিজের হয়ে (২১২)। টেস্ট ক্রিকেটে এটিই দ্বিতীয়বারের মতো ৮ নম্বরে বা তার চেয়ে নিচে আসা দুই ব্যাটসম্যান একই ইনিংসে সেঞ্চুরি করেছিলেন।
ভিঞ্চি দা

ভিঞ্চি দা ২০১৯ সালের একটি বাংলা ভাষার ভারতীয় রোমাঞ্চকর চলচ্চিত্র। এটি এসভিএফ - এর ব্যানারের পরিচালনা করেছেন সৃজিত মুখোপাধ্যায়। প্রধান চরিত্রে ছিলেন রুদ্রনিল ঘোষ, ঋত্বিক চক্রবর্তী, অনির্বাণ ভট্টাচার্য, রিদ্ধি সেন, গৌতম মৈত্র এবং সোহিনী সরকার। চলচ্চিত্রটি ২০১৯ সালে ১২ এপ্রিল প্রেক্ষাগৃহে মুক্তি পায়। ভিঞ্চি দা (রুদ্রনীল) নিখুঁত প্রস্থেটিক মেকআপ আর্টিস্ট হয়েও বাংলা ফিল্ম ইন্ডাস্ট্রিতে কাজ করার সুযোগ পায় না। বিতাড়িত হতে হতে হয়ে পড়ে কোণঠাসা। পাড়ার নাটকের দল আর বিয়ের কনের মেকআপ করে সন্তুষ্ট হতে হয় তাকে। ফিল্ম ইন্ডাস্ট্রির প্রতি জমা হয় ক্ষোভ। স্বপ্ন দেখে ইতালীয় রেনেসাঁ যুগের লিওনার্দো দ্য ভিঞ্চির মতো সে-ও আঁকবে মোনালিসা। প্রেমিকা জয়া (সোহিনী) তার মোনালিসার মডেল। ঠিক এ রকম এক অবস্থায় আদি বোস খুঁজে বের করে ভিঞ্চিদাকে। প্রস্তাব দেয় ফিল্মের জন্য প্রস্থেটিক মেকআপ করার। ভিঞ্চিদা রাজি হয়। কিন্তু, সে একটা ফাঁদে জড়িয়ে পড়ে। একটার পর একটা ‘অপরাধমূলক কার্যক্রম’ সংঘটিত হতে থাকে। এরপর আদি বোস অপরাধীদের সেই কৃত্রিম মেকআপ ব্যবহার করেন এবং একই অপরাধ করেন, যাদের অভিযুক্ত করা হয়েছে। এই ঘটনার দ্বারা ভিঞ্চিদা এবং তার প্রেমের আগ্রহ জয়া'র (সোহিনী) জীবনও দ্বারা প্রভাবিত হয়। রুদ্রনীল ঘোষ- ভিঞ্চি দা ঋত্বিক চক্রবর্তী- আদি বসু হিসাবে অনির্বাণ ভট্টাচার্য- ডিসিপি দেবদত্ত পোদ্দার সোহিনী সরকার- জয়া হিসাবে ভরত কৌল- শ্যাম সুন্দর আগরওয়াল ঋদ্ধি সেন- কিশোর আদি বসু সৃজিত মুখোপাধ্যায়- স্কুল প্রধান শিক্ষক হিসেবে গৌতম মিত্র - অপরাধী আইনজীবী হিসেবে সব গান অনুপম রায় লিখিত ও সুরারোপিত এবং চলচ্চিত্রটির আবহ সঙ্গীত পরিচালনা করেছেন লিখেছেন ইন্দ্রদীপ দাশগুপ্ত। দ্য টাইমস অব ইন্ডিয়ার দেবলিনা সেন ছবিটিকে ৫ স্টারের মধ্যে ৩.৫ স্কোর করেছেন এবং বলেছেন "একটি চলচ্চিত্রের জন্য যা আপনাকে দ্রুত গতিতে মুগ্ধ করে রাখে, এর একটি পূর্বাভাসযোগ্য সমাপ্তি আছে। ভিঞ্চি দা একটি আকর্ষণীয় অপরাধমূলক চলচ্চিত্র, যার চিত্রনাট্যে নাটকের ডলপস রয়েছে।" দ্য নিউ ইন্ডিয়ান এক্সপ্রেস লিখেছে "ভিঞ্চি দা" ভারতে 'থ্রিলার' ধারার প্রতিটি কাঁচের ছাদ ভেঙ্গে দেয় এবং অপরাধ এবং প্রায়শ্চিত্তের ধারণার একেবারে মূল অংশে প্রবেশ করে শার্ডের স্বাদ গ্রহণ করে।" বিজনেস স্ট্যান্ডার্ড লিখেছেন "ভিঞ্চি দা" একটি উল্লেখযোগ্য কাজ যেভাবে এটি নৈতিকতার রেখাগুলিকে অস্পষ্ট করে দেখানোর জন্য একটি চতুর মানুষ কত সহজে ডান দিক থেকে ভুলের দিকে ঝাঁপিয়ে পড়তে পারে৷ এবং শক্তিশালীরা কীভাবে দুর্বলকে হেরফের করতে পারে৷ এটিও অসাধারণ৷ অপরাধ এবং শিল্পের মধ্যে এবং অপরাধী এবং তার বিবেকের মধ্যে ঘনিষ্ঠ সম্পর্ক দেখায়।" "Here's all you need to know about Srijit's next 'Vinci Da'"। The Times of India। ২২ অক্টোবর ২০১৮। সংগ্রহের তারিখ ১ জানুয়ারি ২০১৯।  "'Vinci Da' poster: Srijit's upcoming thriller will teach you 'The Art Of Revenge'"। The Times of India। ১০ ফেব্রুয়ারি ২০১৯। সংগ্রহের তারিখ ১১ ফেব্রুয়ারি ২০১৯।  "কলকাতার রাস্তায় চলছে সৃজিতের ভিঞ্চি দার শুটিং..."। Eenadu India (Bengali ভাষায়)। ১ নভেম্বর ২০১৮। ১৪ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) "Vinci Da Movie Review"। The Times of India। আইএসএসএন 0971-8257। সংগ্রহের তারিখ ২০২৩-১১-২১।  "'Vinci Da' movie review: The most original thriller of India"। The New Indian Express। সংগ্রহের তারিখ ২০২৩-১১-২১।  "'Vinci Da' most original thriller of India (Review)"। বিজনেস স্ট্যান্ডার্ড। ১৩ এপ্রিল ২০১৯। সংগ্রহের তারিখ ২২ নভেম্বর ২০২৩।  ইন্টারনেট মুভি ডেটাবেজে ভিঞ্চি দা (ইংরেজি)
ক্যাথরিন মার্থা হৌটন হেপবার্ন

ক্যাথরিন মার্থা হৌটন হেপবার্ন (ইংরেজি: Katharine Martha Houghton Hepburn; ২ ফেব্রুয়ারি ১৮৭৮ - ১৭ মার্চ ১৯৫১) ছিলেন একজন মার্কিন নারীবাদী সমাজ সংস্কারক ও মার্কিন যুক্তরাষ্ট্রে নারীর ভোটাধিকার আন্দোলনের নেত্রী। তিনি কানেটিকাট ওম্যান সাফ্রেজ অ্যাসোসিয়েশনের সভাপতির দায়িত্ব পালন করেন এবং পরে ন্যাশনাল ওম্যানস পার্টিতে যোগ দেন। মার্গারেট স্যাঙ্গারের সাথে যৌথভাবে তিনি প্ল্যানড পেরেন্টহুড সংগঠন গড়ে তুলেন। তিনি অভিনয়ের জন্য রেকর্ড সংখ্যক একাডেমি পুরস্কার বিজয়ী অভিনেত্রী ক্যাথরিন হেপবার্নের মাতা। ক্যাথরিন মার্থা হৌটন ১৮৭৮ সালের ২রা ফেব্রুয়ারি নিউ ইয়র্ক অঙ্গরাজ্যের বাফালো শহরে জন্মগ্রহণ করেন। তিনি তার পরিবার ও বন্ধুদের নিকট 'কিট' নামে পরিচিত ছিলেন। তার মাতা ক্যারোলিন (প্রদত্ত নাম: গার্লিংহাউজ) ও পিতা আলফ্রেড অগাস্টাস হৌটন। তার নাম রাখা হয় তার মাতামহী মার্থা অ্যান স্পল্ডিং গার্লিংহাউজের নামানুসারে। এডিথ (১৮৭৯-১৯৪৮) ও ম্যারিয়ন (১৮৮২-১৯৬৮) নামে তার দুই ছোটবোন ছিল। হেপবার্ন ভোটাধিকার আন্দোলনে আগ্রহী হয়ে ওঠেন এবং ১৯০৯ সালে যৌথভাবে হার্টফোর্ড ইকুয়াল ফ্র্যাঞ্চাইজি লিগ গঠন করেন। পরের বছর এই সংগঠনটি কানেটিকাট ওম্যান্‌স সাফ্রেজ অ্যাসোসিয়েশনের সাথে যুক্ত হয় এবং ন্যাশনাল আমেরিকান ওম্যান সাফ্রেজ অ্যাসোসিয়েশনেরর শাখা হিসেবে কাজ করে। ১৯১৩ সালে হেপবার্ন প্রখ্যাত ব্রিটিশ ভোটাধিকারকর্মী এমেলিন পাঙ্কহার্স্টের হার্টফোর্ড সফরের একটি সভার সঞ্চালনা করেন। এই বছরের শেষভাগে তিনি কানেটিকাট অ্যাসোসিয়েশনের সভানেত্রী হিসেবে কানেটিকাট অঙ্গরাজ্যের প্রতিনিধিত্ব করেন এবং রাষ্ট্রপতি উড্রো উইলসনের সাথে সাক্ষাৎ করে "নারীর ভোটাধিকার প্রশ্নে রাষ্ট্রপতির মতামত" জানতে চান। ১৯০৩ সালে হৌটন টমাস নরভাল হেপবার্নের (১৮৭৯-১৯৬২) সাথে পরিচিত হন। টমাস ম্যারিল্যান্ডের বাল্টিমোরের জন্স হপকিন্স স্কুল অব মেডিসিনের শিক্ষার্থী ছিলেন। ১৯০৪ সালের ৬ই জুন তারা বিবাহ বন্ধনে আবদ্ধ হন। বিবাহোত্তর তারা কানেটিকাটের হার্টফোর্ডে চলে যান এবং টমাস তার শিক্ষায়তনিক সময় শেষ করে হার্টফোর্ড হাসপাতালে ইউরোলজি বিভাগে যোগদান করেন। ক্যাথরিন ও টমাসের ৬ সন্তান ছিল। তারা হলেন: থমাস "টম" হৌটন হেপবার্ন (১৯০৫-১৯২১) ক্যাথরিন হৌটন হেপবার্ন (১৯০৭-২০০৩), চারবারের একাডেমি পুরস্কার বিজয়ী অভিনেত্রী। রিচার্ড "ডিক" হৌটন হেপবার্ন (১৯১১-২০০০), নাট্যকার রবার্ট "বব" হৌটন হেপবার্ন (১৯১৩-২০০৭), ইউরোলজিস্ট ম্যারিয়ন হৌটন হেপবার্ন গ্র্যান্ট (১৯১৮-১৯৮৬), ইতিহাসবেত্তা, লেখিকা, সমাজকর্মী মার্গারেট "পেগ" হৌটন হেপবার্ন পেরি (১৯২০-২০০৬), গ্রন্থগারিক ও কৃষক। হৌটন পরিবার গ্র্যান্ট, ক্যাথরিন হৌটন (১৯৮৯)। Marion Hepburn Grant 1918-1986, A Biography। ওয়েস্ট হার্টফোর্ড: ফেনউইক প্রডাকশন্স। পৃষ্ঠা ১০৩।  "'Women to See Wilson'" (পিডিএফ)। দ্য নিউ ইয়র্ক টাইমস (ইংরেজি ভাষায়)। ৭ ডিসেম্বর ২০১৩। সংগ্রহের তারিখ ২৪ মে ২০১৯।  "'Dr. Tanner Gets Mitten'" (পিডিএফ)। দ্য নিউ ইয়র্ক টাইমস (ইংরেজি ভাষায়)। ১৩ নভেম্বর ২০১৩। সংগ্রহের তারিখ ২৪ মে ২০১৯।  উইকিমিডিয়া কমন্সে ক্যাথরিন মার্থা হৌটন হেপবার্ন সংক্রান্ত মিডিয়া রয়েছে।